**ОТЧЕТ**

**ЗА РАБОТАТА НА НАРОДНО ЧИТАЛИЩЕ**

 **„ПРОСВЕТА-1896” ГР. МЕРИЧЛЕРИ СЪГЛАСНО МЕХАНИЗМА ЗА РАЗПРЕДЕЛЕНИЕ НА ГОДИШНАТА СУБСИДИЯ, ДОГОВОРА СКЛЮЧЕН С КМЕТА НА ОБЩИНА ДИМИТРОВГРАД И**

**ГОДИШНАТА НИ ПРОГРАМА ЗА РАЗВИТИЕ**

**НА ЧИТАЛИЩНАТА ДЕЙНОСТ ЗА 2023 ГОДИНА**

**ОСНОВНИ ЦЕЛИ НА ЧИТАЛИЩЕТО:**

- Издирване, съхраняване и популяризиране на местните народни обичаи, традиции и песни.

- Повишаване ролята на читалището за социална и културна интеграция на различните общности и етноси.

 - Развитие и подпомагане на любителското художествено творчество.

 - Превръщане на читалището в общодостъпен център на библиотечно- информационна работа чрез въвеждане на съвременни информационни технологии.

Народно Читалище „Просвета-1896” град Меричлери през изминалата 2023 година работи като партньори с Община Димитровград и Кметство Меричлери, за изпълнение на годишната програма за развитие на читалищната дейност.

Настоятелството работи с ентусиазъм и всеотдайност. Отделяше от личното си време в името на читалището. Проведени бяха 13 заседания на ЧН и едно Годишно отчетно събрание. Работата в екип, бе водеща черта на дейността на настоятелството.

**БИБЛИОТЕКА И БИБЛИОТЕЧНА ДЕЙНОСТ**

Една от основните дейности на читалището е библиотеката и библиотечната дейност. Задачата на нашата библиотека е освен традиционна- та си дейност да търси нови форми, начини и средства за задоволяване читателските потребности на децата и хората от града ни. Библиотеката ни разполага с 4 компютърни конфигурации за потребители и една за библиотекаря, мултифункционално устройство и мултимедия, доставени по програма „Глобални библиотеки”. Има постоянен безплатен достъп до интернет за населението. Извършват се услуги като принтиране, ксерокопиране, сканиране и мн. други.

Библиотечния фонд наброява 15328 тома литература. През миналата година библиотеката е регистрирала 233 нови читатели и раздала около 3127 тома литература, посещенията бяха около 2167. Закупени 83 тома литература на стойност 1410,37 лв. През изминалата 2023 година библиотеката спечели спечели проект на МК за нови книги на стойност 1227,55лв.

За популяризиране на дейността и фонда си, библиотеката организира:

* инициативи, свързани с книгата; културни мероприятия и изложби;
* запознават се подрастващите с изискванията, условията и начина на ползване на необходимата литература в библиотеките, още от първи клас;
* работа и с най-малките деца, с цел пораждане на интерес към книгите;

В библиотеката бяха уредени витрини за: „Нови книги”, „Автори от Меричлери”, витрини посветени на бележити дати и събития на велики български личности, писатели и поети.

18.02. Стихове пред паметната плоча на Васил Левски

07.03. Литературно утро – Стихове за мама с ученици от 3 и 4 клас

02.04. Международен ден на детската книга – четене на приказки на Андерсен с ученици

 23.04. –Световния ден на книгата. Маратон по четене и викторина

27.04. Литературна вечер, посветена на 64 години от смъртта на П. Пенев, 61 години от рождението на Петя Дубарова и световния ден на книгата

11.05. Стани библиотекар за един ден

19.08. Четене на приказки на Ангел Каралийчев по случай 121 години от рождението му с децата.

20.09. Представяне на книгата за мина Марбас

15.10. Четене на разказа „По-малката сестра” с ученици по повод 86 години от смъртта на Й. Йовков

25.10. Българските будители – писане с перо и мастило началото на „История славянобългарска” с ученици

20.12. „От Игнажден до Коледа” – Запознаване на ученици с коледните празници с ученици

**ХУДОЖЕСТВЕНА САМОДЕЙНОСТ**

В читалището през 2023 г. са развивали своя талант и умения повече от 40 самодейци – деца и възрастни, разпределени в следните групи:

* Фолклорна група с ръководител Величка Димитрова Костова.

Има участие в – Регионален фестивал на турското робство в българските народни песни – златен медал, Регионален празник – „Гергьовден цветен и зелен, като великден благословен’ – с. Брод, Национален събор на земята и плодородието, НФФ „Читалището-храм на българския дух” – златен медал, „Черноконево с песен през вековете”, Регионален фолклорен празник „Еньовденска китка” в Меричлери, Национален фолклорен фестивал „По стъпките на Света Богородица” с. Добрич – златен медал за групата , МФФ „Боб фест” – златен медал

-Група за стари градски песни с ръководител Величка Костова. Участва в мероприятия на читалището- Национален фестивал :С песни от свила, Минаха години” гр. Свиленград – сребърен медал

-Сатирична група – Участие в Бабинден, Ден на Християнското семейство

-Група за народни хора „Магия” с ръководител Мариета Делчева. Участниците в тази група са от различни възрасти - от ученици до възрастни. Участвала в Регионален празник „С песни през вековете” Черноконево, НФФ „Читалището-храм на българския дух” – специална награда , участие в Регионален фолклорен фестивал „Еньовденска китка” гр. Меричлери, Национален фолклорен фестивал „По стъпките на Света Богородица” с. Добрич – златен медал, МФФ „Боб фест”- златен медал, участие в отбелязване 115 години независима България и 40 години гр. Меричлери,

-Групата за художествено слово и патриотични песни взе участие на:

18.02. – по случай 150 години от гибелта на Васил Левски.

03.03. – 145 години от Освобождението на България

20.04. 147 години от Априлското въстание в с. Бряст

27.04. – Литературна вечер посветена на Пеньо Пенев, Петя Дубарова и световния ден на книгата.

02.06. – Ден на Ботев и загиналите герои за свободата на България

25.06. Ден на славянското единство –с.Ябълково

 22.09. –Ден на Независимостта

01.11. – За Вас будители народни – литературна среща

 За втора година организирахме и проведохме Регионален празник на билките, слънцето и лавандулата „Еньовденска китка”. Той беше осъществен на три етапа. С фолклорната група направихме „Зажънване на първи сноп” на лавандулата. На другия ден събрахме група ентусиасти и изпълнихме ритуала „Бране на билки”в околностите на Меричлери и направата на венец, под който се промушваха за здраве жители на Меричлери.

Третия ден от празника се проведе на площада с участието на колективи от община Димитровград. Имаше Арт работилничка, в която децата творяха картини с живи цветя и билки. Беше много забавно за малчуганите.

Всички гости на празника бяха почерпени с лавандулова лимонада и билков чай. Имаше и кът за снимки.

 Празника на града – 40 години, беше отбелязан в няколко дни. На 19. 09. Имаше представяне на книгата за Марбас. На 22.09. на площад „Хорището” бе организирано честване на Ден на Независимостта на България и празник на града с участието на наши самодейци, талантливи меричлерци, които вече не живеят в града и рандиозен концерт на Георги Костадинов. На 23.09. сутринта имаше забавно детско утро „Щуротиите на Пипи”, а вечерта концерт на самодейци от НЧ „Христо Ботев” Д-град, ансамбъл „Загорче” и накрая оркестър Загоре

Съвместно с „Клуб за хората от третата възраст, неравностойно положение и специални потребности” бяха проведени следните мероприятия: Баба Марта, Еньовден.

Имаме съвместни мероприятия с храма „Свети Николай Чудотворец” в гр. Меричлери. Заедно отпразнувахме празниците: Йорданов ден, Свети Пантелеймон и Светите седмочисленици, Великден – участие взе групата за църковно пеене, Въведение Богородично, Никулден- празник на храма

 27.07. отбелязахме Свети Пантелеймон и светите Седмочисленици – Празник на българската азбука и нейното разпространение от последователите на Кирил и Методий.

На 19.10. – Ден на благотворителността бе организирана акция за събиране на храна и дрехи за крайно нуждаещите се семейства от Меричлери.

Имаме участие в инициативата „Капачки за бъдеще” където предадохме 98 кг. капачки и 130 кг. кенчета-рекорд.

През изминалата 2023 г. беше частично ремонтиран покрива на читалището с наши средства за 400 лв.

Читалището работи за развитие и активно участие на различните общности и етноси в обществените процеси на населеното място. Във всички наши мероприятия и празници неизменно присъстват представители на малцинствените групи.

Гордост за нас е и етнографската сбирка към читалището, чиито основи положи нашият дългогодишен председател – Дяко Пенев. Тя е най-богатата в Димитровградска община. Има следните музейни сбирки: историческо минало на Меричлери; домашен бит; земеделие и оръдия на труда; поминък на миньорите и книги за професията им; минерална вода и история на „Соленци”; мъжки, женски и детски носии през годините; археологични находки от околностите на града; история на читалището, награди, снимки, фотоси на колективите; кът за живота, работата и наградите на дългогодишния председател и читалищен деец – Дяко Пенев Милев.

Искам да изкажа благодарност на Община Димитровград, кметство Меричлери, училище, детска градина, пенсионерски клуб, църква, сдружение „Заедно за Меричлери” за съвместната ни работа през изминалата 2023 година.

Благодаря на всички самодейци в тези трудни времена, които избраха да посветят свободното си време на благородната идея да съхранят и предадат във времето народните традиции и обичаи за да пребъдат читалищата.

 Изготвил:………………………..

 Секретар: Т. Игнатова

 Председател:................................

 / Деяна Вълчева/

**КУЛТУРЕН КАЛЕНДАР** **ЗА 2024 ГОДИНА**

на Народно читалище „Просвета-1896” гр. Меричлери

Община Димитровград

1. Дейност на читалището през 2024г. по следните показатели:

 1/ Библиотечно-информационно обслужване:

Библиотеката при читалището ще продължи и през 2024 год. да се утвърждава като културно- информационен център за жителите на град Меричлери.

 **ОСНОВНИ ЗАДАЧИ НА БИБЛИОТЕКАТА*:***

 1. Да събира, съхранява и обработва книжното наследство.

 2. Популяризиране дейността на библиотеката и разпространение на библиотечни , библиографски и информационни знания сред децата, учениците и населението.

 3. Библиотеката да работи за привличане на читатели от всички възрасти, професии и етноси.

 4. Поддържане на читалищната библиотека като съвременен информационен център чрез обновяване на библиотечния фонд с дарения, закупуване на нови книги според финансовите възможности на читалището и чрез финансиране по проекти.

 5. Популяризаторска дейност, посветена на актуални дати и годшнини от местния и национален календар.

 6. Да продължи работата по Програма „Глобални библиотеки – България”

 - да се организират и провеждат курсове за начална компютърна грамотност сред жителите на града

 - да се използва мултимедията в провежданите библиотечни мероприятия

 - да се използва наличната техника и интернет за подобряване и улесняване живота на гражданите.

**ОСНОВНИ ПОКАЗАТЕЛИ**

- През 2024 година библиотеката да регистрира 220 читатели.

- Заети библиотечни материали – 2500 книги

- Посещения – 2300

 Библиотеката към читалището обслужва населението на гр. Меричлери.

В нашето читалище е залегнало и подвижно библиотечно информационно обслужване на хора с увреждане.

През лятото „Лято в библиотеката”- работа с деца по интереси.

Съвместно провеждане на мероприятия с училището и детската градина в града, като: Ден на приказката, Маратон на четенето, Вече съм читател, Стани библиотекар за един ден и др.

2/ Художествена самодейност и народно творчество:

. Опазване и популяризиране на културното многообразие, на нематериалното културно наследство, традициите, фолклора и развитие на техния потенциал чрез участия в регионални, национални и международни културни събития и инициативи. Активно участие в културния календар на Община Димитровград чрез организиране на културни събития, творчески срещи, изложби и прояви, свързани с традиционния битов и православен календар и с участие на хора в неравностойно положениe. Увеличаване на членския читалищен състав, привличане на млади хора в творческите състави и клубове, създаване на нови формации и организиране на техните изяви. Продължаване на установените партньорства и създаване на нови с учебни заведения, НПО, местна власт, бизнес и медии и съвместната дейност в различни прояви.

Планира се разширяване и подпомагане участията на активните фолклорни групи в международни, национални и регионални изяви. Участия в престижни културни събития в общината, региона, страната и чужбина.

Да се наблегне на двата празника, организирани от нашето читалище: Втори регионален фолклорен празник на билките, слънцето и лавандулата „Еньовденска китка” и 22.септември – Ден на независимостта на България.

Да се честват и всички национални празници.

Възстановка на обичаи и празници като Бабин ден, Трифон Зарезан, сирни заговезни, коледуване. Организиране на тематични вечери, културно-просветни мероприятия, конкурси, изложби, творчески вечери и инициативи. Активизиране на дейности, свързани с развитие на краеведческата и издирвателската дейност. Провеждане на образователни дейности за възпитание и развитие на местното население чрез: курсове, кръжоци, лекции, викторини и др.

Активно включване в обявени от МК сесии за подкрепа на любителското творчество, подпомагане на библиотечното дело, технологичното обновление, ремонти и др. Кандидатстване по проекти и програми с цел набавяне на финансови средства.

Културно масовата работа в читалищата се изразява и чрез провеждане на седянки, ръкоделие, честване на битови празници, уреждане на кътове и витрини.

Съхраняване на фолклорните традиции с цел опазване на фолклора като част от националната ни култура. Да се привличат бивши самодейци, млади хора, а също и деца.

3/ Стопанска дейност и поддържане на материалната база:

През 2024 година НЧ „Просвета-1896”, да продължи все така добре да подържа материалната база на читалището. Да се боядисат източната и южна страна от фасадата на читалището. Обезпечаването на дейностите през 2024г. ще се осъществява от: Държавната субсидия, общинско финансиране, кандидатстване по проекти към МК, Евро проекти и програми и др. Наеми, членски внос, дарения и др.

Изпълнението на програмата ще даде възможност за реализация на набелязаните цели и задачи и основни дейности – опазване и съхраняване на културно-историческото наследство, утвърждаване на празниците, развитие на любителското художествено творчество, поддържане на библиотеката като информационен център с цел обогатяване на културния живот в града ни.

1. Планирани културни събития за 2024г.
* Културни събития с международно участие;

Участие на групите в Международен фолклорен фестивал „Мома пее, гора се люлее” – Сапарева баня.

* Културни прояви с национално значение;

18.02. – Обесването на Васил Левски

03.03. – Освобождението на България от Османско владичество

24.05. – Ден на Славянската писменост и култура

06.09. Ден на съединението на България

22.09. Ден на независимостта на България

* Културни събития с регионално и местно значение;

РЕГИОНАЛНИ:

* Трети Регионален фолклорен празник на билките, слънцето и лавандулата „Еньовденска китка” - 23.06.2024
* Ден на независимостта на България – 22.09.2024г

 ПРАЗНИЦИ С МЕСТНО ЗНАЧЕНИЕ:

* - Бабинден, Трифон Зарезан, Сирни заговезни, Баба Марта, Трети март, Осми март, Ден славянската писменост и култура, Ден на пенсионера, Ден на будителите, Ден на християнското семейство и др.
* Църковни празници;

Йордановден, Благовещение, Лазаровден, Цветница, Великден, Еньовден, Спасовден, Никулден, Коледа

* Чествания на кръгли годишнини и годишнини на читалището.- няма

|  |  |  |
| --- | --- | --- |
| № | Наименование на мероприятието  | Дата, място, часна провеждане |
| м. януари |
| 1 | ВОДОСВЕТ И ИЗВАЖДАНЕ НА КРЪСТА В ХРАМ „СВЕТИ НИКОЛАЙ ЧУДОТВОРЕЦ” ГР. МЕРИЧЛЕРИ | 06.01.202410,00 Ч. |
| 2 | БАБИНДЕН /ДЕН НА РОДИЛНАТА ПОМОЩ/ - Пресъздаване на обичая „Подливане на бабата”, съвместно с клуб на пенсионераПосещение на новородени бебета в Меричлери и подаряване на подаръци | 21.01.КЛУБ „АНЮ БОЙ”12,00 Ч. |
|  |  |  |
| м. февруари |
| 1 2 | ”ЗА БЕЗОПАСЕН ИНТЕРНЕТ” – ДИСКУСИЯ С ДЕЦАТА ОТ УЧИЛИЩЕПРОФЕСИОНАЛЕН ПРАЗНИК НА ПЧЕЛАРИТЕ | 10.02.БИБЛИОТЕКАТА10.02.БИБЛИОТЕКАТА |
| 3 | ТРИФОН – ЗАРЕЗАН И СВЕТИ ВАЛЕНТИН– ПРАЗНИК НА ВИНОТО И ЛЮБОВТА – Обичай „Зарязване” – съвместно с клуб на пенсионера | 14.02.Лозовия масив на Втори стопански двор12,00ч. |
| 45.  | ОТБЕЛЯЗВАНЕ 151 ГОДИНИ ОТ ГИБЕЛТА НА ВАСИЛ ЛЕВСКИ „МАРТЕНСКИ КЛОНКИ”- РАБОТИЛНИЧКА НА ОТКРИТО С ДЕЦАТА ЗА УКРАСЯВАНЕ НА ЖИВИ ДРЪВЧЕТА. | 19.02. 25.02. |
| м. март |
| 1 |  БАБА МАРТА В МЕРИЧЛЕРИ И ОТБЕЛЯЗВАНЕ НА ДЕНЯ НА САМОДЕЕЦА Легендите за Пижо и Пенда – видео презентация | 01.03. |
| 2 | ОТБЕЛЯЗВАНЕ НА НАЦИОНАЛНИЯ ПРАЗНИК НА РЕПУБЛИКА БЪЛГАРИЯ - 146 ГОДИНИ ОТ ОСВОБОЖДЕНИЕТО НА БЪЛГАРИЯ ОТ ОСМАНСКО ВЛАДИЧЕСТВО  | 03.03.МАЛКА ЗАЛА НА ЧИТАЛИЩЕТО |
| 3456 | „ЖЕНАТА – ИЗВОР НА ВДЪХНОВЕНИЕ И КРАСОТА” ПРАЗНИЧЕН КОНЦЕРТ В ЧЕСТ НА ОСМИ МАРТСЕДМИЦА НА БАСНИТЕ- ЧЕТЕНЕ НА БАСНИ С ДЕЦАТА„ПРОЛЕТ МОЯ, МОЯ БЯЛА ПРОЛЕТ” – ПОСРЕЩАНЕ НА ПРОЛЕТТА С ДЕЦАТА ОТ ДЕТСКАТА ГРАДИНАБЛАГОВЕЩЕНИЕ - СЪВМЕСТНО С ОУ „Д. Н. МАТЕВСКИ” – Презентация | 07.03.КИНОСАЛОНА НА ЧИТАЛИЩЕТО – 18,00ч.15-19.03.22.03.25.03.МАЛКА ЗАЛА НА ЧИТАЛИЩЕТО |
| м. април |
| 12 | „СВЕТЪТ Е ОЦЕЛЯЛ, ЗАЩОТО СЕ Е СМЯЛ” – ВИЦ МАРАТОНМЕЖДУНАРОДЕН ДЕН НА ДЕТСКАТА КНИГА – Детско утро на приказките |  01.04. БИБЛИОТЕКАТА02.04.БИБЛИОТЕКАТА |
| 3.4. | ОБРАЗОВАТЕЛНА ИГРА ПО ТВОРЧЕСКО ПИСАНЕ „ДОВЪРШИ ПРИКАЗКАТА”СВЕТОВЕН ДЕН НА ЗЕМЯТА - Презентазия | 17.04.БИБЛИОТЕКАТА22.04. |
| 56.7.8. | МАРАТОН ПО ЧЕТЕНЕ – и награждаване на най-четящите децаДЕТСКА РАБОТИЛНИЧКА – изработка на великденска украса „ЦВЕТНИЦА В БИБЛИОТЕКАТА” – БЕСЕДА И ПРЕЗЕНТАЦИЯ  „МАГИЯТА НА НАРОДНИЯ ТАНЦ”- ОТКРИТ УРОК | 23.04.БИБЛИОТЕКАТА 24.04.- 02.05. 26.04.БИБЛИОТЕКАТА29.04.Площада |
| м. май |
| 123. | „ПИСАНИ ЯЙЦА” – РАБОТИЛНИЧКА ЗА БОЯДИСВАНЕ НА ВЕЛИКДЕНСКИ ЯЙЦАВИРТУАЛНА РАЗХОДКА ИЗ ЗАБЕЛЕЖИТЕЛНОСТИТЕ НА ЕВРОПА – с ученициСТАНИ БИБЛИОТЕКАР ЗА ЕДИН ДЕН –ОТБЕЛЯЗВАНЕ ДЕНЯ НА БИБЛИОТЕКАРЯ С УЧЕНИЦИ ОТ ОУ |  02.05.В етногр.изложба09.05.БИБЛИОТЕКАТА11.05.БИБЛИОТЕКАТА |
|  4. 5. | МЕЖДУНАРОДЕН ДЕН НА СЕМЕЙСТВОТО – ПОЗДРАВ КЪМ НАЙ-ДЪЛГОЛЕТНОТО СЕМЕЙСТВО В МЕРИЧЛЕРИМЕЖДУНАРОДЕН ДЕН НА МУЗЕИТЕ – ОТВОРЕНИ ВРАТИ НА ЕТНОГРАФСКАТА ИЗЛОЖБА КЪМ ЧИТАЛИЩЕТО | 15.05.18.05.Музея |
| 6. | ОТБЕЛЯЗВАНЕ НА ДЕНЯ НА СЛАВЯНСКАТА ПИСМЕНОСТ И КУЛТУРА | 24.05. |
| м. юни |
| 1 | МЕЖДУНАРОДЕН ДЕН НА ДЕТЕТО „Да се забавляваме”- игри на открито | 01.06. |
| 2 | ЧЕСТВАНЕ ДЕН НА БОТЕВ И ЗАГИНАЛИТЕ ЗА СВОБОДАТА НА БЪЛГАРИЯ | 02.06.ПРЕД ПАМЕТНИКА НА ЗАГИНАЛИТЕ ГЕРОИ |
| 345. | МЕЖДУНАРОДЕН ДЕН ЗА ОПАЗВАНЕ НА ОКОЛНАТА СРЕДА – Презентация с ученици от ОУ „Д. Матевски”ТРЕТИ РЕГИОНАЛЕН ФОЛКЛОРЕН ПРАЗНИК НА БИЛКИТЕ, СЛЪНЦЕТО И ЛАВАНДУЛАТА „ЕНЬОВДЕНСКА КИТКА”МЕЖДУНАРОДЕН ДЕН ЗА БОРБА С НАРКОМАНИЯТА – Здравна беседа | 05.06.23.06.ПЛОЩАДА 25.06.БИБЛИОТЕКАТА |
| м. юли |
|  | „ЗДРАВЕЙ НАШЕ ЛЯТО” – МЕРОПРИЯТИЯ С ДЕЦАТА ПРЕЗ ЛЯТНАТА ВАКАНЦИЯ – ОТКРИВАНЕ НА ЛЯТНА ЧИТАЛНЯ СЪС ЗАБАВНИ И ОБРАЗОВАТЕЛНИ ИГРИ, ЧЕТЕНЕ НА КНИГИ, ФИЛМОВО ЛЯТО И ДР.УЧАСТИЕ НА КОЛЕКТИВИТЕ В ПРАЗНИЦИ И ФЕСТИВАЛИ | БИБЛИОТЕКАТАИ ГРАДИНКАТА ПРЕД ЧИТАЛИЩЕТО |
|  |  |  |
|  |  |  |
| м. август |
|  | ЗДРАВЕЙ НАШЕ ЛЯТО” – МЕРОПРИЯТИЯ С ДЕЦАТА ПРЕЗ ЛЯТНАТА ВАКАНЦИЯ – ОТКРИВАНЕ НА ЛЯТНА ЧИТАЛНЯ СЪС ЗАБАВНИ И ОБРАЗОВАТЕЛНИ ИГРИ, ЧЕТЕНЕ НА КНИГИ, ФИЛМОВО ЛЯТО И ДР.УЧАСТИЕ НА КОЛЕКТИВИТЕ В ПРАЗНИЦИ И ФЕСТИВАЛИ | БИБЛИОТЕКАТАИ ГРАДИНКАТА ПРЕД ЧИТАЛИЩЕТО |
|  |  |  |
|  |  |  |
| м. септември |
| 1 | ЗАКРИВАНЕ НА „ЗАБАВНО ЛЯТО”2024 | 02.09. |
| 2 | ОТБЕЛЯЗВАНЕ СЪЕДИНЕНИЕТО НА БЪЛГАРИЯ | 06.09. |
| 3 | **ДЕН НА НЕЗАВИСИМОСТТА НА****БЪЛГАРИЯ-ТЪРЖЕСТВЕНА ВЕЧЕР В МЕРИЧЛЕРИ**. | 22.09.ПЛОЩАД „ХОРИЩЕТО”18,00Ч. |
| м. октомври |
| 12 | МЕЖДУНАРОДЕН ДЕН НА ВЪЗРАСНИТЕ ХОРА – среща с дълголетници и тържество МУЗИКАЛНА ВЕЧЕР ПО СЛУЧАЙ МЕЖДУНАРОДНИЯ ДЕН НА МУЗИКАТА | 01.10.ЧИТАЛИЩЕТО 01.10. ЧИТАЛИЩЕТО  |
| 3 | СВЕТОВЕН ДЕН НА УЧИТЕЛЯ - отпразнуване | 05.10. |
| 4 | ДЕН НА БЛАГОТВОРИТЕЛНОСТТА – дарителска акция | 19.10. |
| м. ноември |
| 12 | ДЕН НА НАРОДНИТЕ БУДИТЕЛИ – мероприятие с всички пенсионирани учители и читалищни деятели на гр. МеричлериИНФОРМАЦИОНЕН ДЕН ПО ПОВОД СВЕТОВНИЯ ДЕН ЗА БОРБА С ДИАБЕТА-ЗДРАВНА БЕСЕДА И ПРЕЗЕНТАЦИЯ | 01.11.ЧИТАЛИЩЕТО14.11. |
| 3 | МАМО ПРОЧЕТИ МИ ПРИКАЗКА – ПОСЛУЧАЙ ДЕНЯ НА ХРИСТИЯНСКОТО СЕМЕЙСТВО | 21.11.БИБЛИОТЕКАТА |
| 4 | ДЕН НА ХРИСТИЯНСКОТО СЕМЕЙСТВО. | 21.11.ЧИТАЛИЩЕТО |
| м. декември |
| 1 | КОЛЕДНА РАБОТИЛНИЧКА – ИЗРАБОТВАНЕ НА КАРТИЧКИ, ГИРЛЯНДИ И ЧЕТЕНЕ НА НАЙ- ХУБАВИТЕ КОЛЕДНИ ПРИКАЗКИ И СТИХОВЕ | 01.12. – 20.12. |
| 2 3. | НИКУЛДЕН – ПРАЗНИК В ЦЪРКВАТАСВЕТОВЕН ДЕН НАЧАЯ – ЧАЕНО ПАРТИ | 06.12.ХРАМ „СВ. Н. ЧУДОТВОРЕЦ”15.12.МАЛКА ЗАЛА |
| 34 | КОЛЕДНА ТРАПЕЗАКОЛЕДА СЪС САМОДЕЙЦИТЕ | 22.12.ЧИТАЛИЩЕТО |

1. Предложения за културни събития за вписване в Културния календар на община Димитровград и Министерство на културата за 2024 година с приложени статути, дата, място и час на провеждане.

 **1/**   **ТРЕТИ РЕГИОНАЛЕН ПРАЗНИК НА БИЛКИТЕ, СЛЪНЦЕТО И ЛАВАНДУЛАТА – 23.06.2024**

**Национален фотоконкурс – Билките в България**

 **2/ 116 ГОДИНИ НЕЗАВИСИМА БЪЛГАРИЯ И 41 ГОДИНИ ОТ ОБЯВЯВАНЕТО НА МЕРИЧЛЕРИ ЗА ГРАД – ТЪРЖЕСТВЕНА ВЕЧЕР 22.09.2024**